
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ АДМИНИСТРАТИВЛӐ ПРАВӐНА ПӐСНИСЕМ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи авӑн уйӑхӗн 25-мӗшӗнче
йышӑннӑ

1 статья
Чӑваш Республикин "Чӑваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 55 №; 2005, 62, 64, 65 №-сем; 2006, 69, 72 №-сем; 2007, 73, 74 №-сем; 2008, 75, 77, 78 №-сем; 2009, 81, 82 №-сем; 2010, 84, 86 №-сем; 2011, 88–91 №-сем; 2012, 92 (I том), 94, 96 №-cем; Чӑваш Республикин Саккунӗсен пуххи, 2013, 7, 12 №-сем; 2014, 3, 6, 9, 11, 12 №-сем; 2015, 6, 10 №-сем; 2016, 3, 4, 10, 11 №-сем; 2017, 2–4, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫу уйӑхӗн 8-мӗшӗ, ҫӗртме уйӑхӗн 27-мӗшӗ, раштав уйӑхӗн 5-мӗшӗ, раштав уйӑхӗн 26-мӗшӗ; 2019, нарӑс уйӑхӗн 20-мӗшӗ, утӑ уйӑхӗн 17-мӗшӗ; 2020, пуш уйӑхӗн 4-мӗшӗ, пуш уйӑхӗн 25-мӗшӗ, ҫӗртме уйӑхӗн 3-мӗшӗ, авӑн уйӑхӗн 30-мӗшӗ, юпа уйӑхӗн 28-мӗшӗ; 2021, утӑ уйӑхӗн 1-мӗшӗ, юпа уйӑхӗн 27-мӗшӗ, раштав уйӑхӗн 2-мӗшӗ, раштав уйӑхӗн 29-мӗшӗ; 2022, утӑ уйӑхӗн 13-мӗшӗ, юпа уйӑхӗн 5-мӗшӗ, раштав уйӑхӗн 22-мӗшӗ; "право21.рф" сеть кӑларӑмӗ, 2023, нарӑс уйӑхӗн 22-мӗшӗ, 0000000000000761 №; "Республика" хаҫат, 2023, ака уйӑхӗн 26-мӗшӗ, утӑ уйӑхӗн 19-мӗшӗ, раштав уйӑхӗн 13-мӗшӗ; 2024, ака уйӑхӗн 10-мӗшӗ, ҫу уйӑхӗн 
3-мӗшӗ) ҫакӑн пек улшӑнусем кӗртес:
1) 81 статьян 1-мӗш пайӗн пӗрремӗш абзацӗнче "Чӑваш Республикин ӗҫ тӑвакан влаҫӗн органӗн" сӑмахсене "Чӑваш Республикин ӗҫ тӑвакан органӗн" сӑмахсемпе улӑштарас;
2) 83 статьян 1-мӗш пайӗн пӗрремӗш абзацӗнче, 2-мӗш пайӗн пӗрремӗш абзацӗнче тата 3-мӗш пайӗн пӗрремӗш абзацӗнче "Чӑваш Республикин ӗҫ тӑвакан влаҫӗн органне" сӑмахсене "Чӑваш Республикин ӗҫ тӑвакан органне" сӑмахсемпе улӑштарас;
3) V сыпӑка ҫакӑн пек ҫырса 323 статья хушса хурас:
"323 статья.	Йӗркелесе тӑман хаксемпе тӑтӑш турттарас ӗҫе пурнӑҫлакан юридически сӑпатсем, уйрӑм предпринимательсем, ахаль юлташлӑх килӗшӗвне хутшӑнакансем умне лартакан требованисене пӑсни 

1. Муниципалитетсем хушшинчи тӑтӑш турттармалли маршрутсем тӑрӑх, Чӑваш Республикин "Пассажирсене тата багажа автомобиль транспорчӗпе тата хулари ҫӗр ҫинчи электричество транспорчӗпе тӑтӑш турттарас ӗҫе йӗркелес енӗпе пурнӑҫламалли полномочисене Чӑваш Республикин муниципаллӑ уйрӑм пӗрлӗхӗсен вырӑнти хӑй тытӑмлӑх органӗсем тата Чӑваш Республикин патшалӑх влаҫӗн органӗсем хушшинче ҫӗнӗрен пайласси ҫинчен" 2022 ҫулхи раштав уйӑхӗн 21-мӗшӗнчи 124 №-лӗ саккунӗн 
2 статйин 2-мӗш пайӗн положенийӗсене шута илсе Чӑваш Республикин Ҫӗнӗ Шупашкар хули хула округӗн тата Чӑваш Республикин Шупашкар хули хула округӗн чиккисенче муниципаллӑ тӑтӑш турттармалли маршрутсем тӑрӑх йӗркелесе тӑман хаксемпе тӑтӑш турттарас ӗҫе пурнӑҫлакан юридически сӑпатсем, уйрӑм предпринимательсем, ахаль юлташлӑх килӗшӗвне хутшӑнакансенчен пӗри те пулсан (малалла ҫак статьяра тивӗҫлӗн – турттаракан, тӑтӑш туртттарас ӗҫ, Чӑваш Республикин муниципаллӑ уйрӑм пӗрлӗхӗсен чиккисенчи муниципаллӑ маршрутсем) муниципалитетсем хушшинчи тӑтӑш турттармалли маршрутсем тӑрӑх, Чӑваш Республикин муниципаллӑ уйрӑм пӗрлӗхӗсен чиккисенчи муниципаллӑ маршрутсем тӑрӑх ҫирӗплетнӗ расписанипе килӗшӳллӗн турттарас ӗҫре пӗр вӑхӑтрах усӑ курма ирӗк панӑ тӗрлӗ йышши транспорт хатӗрӗсен муниципалитетсем хушшинчи тӑтӑш турттармалли маршрутсен реестрӗнче, Чӑваш Республикин муниципаллӑ уйрӑм пӗрлӗхӗсен чиккисенчи муниципаллӑ маршрутсен реестрӗнче кӑтартнӑ чи пысӑк хисепне ӳстернӗшӗн – 
ултӑ пин тенкӗ чухлӗ административлӑ штраф тӳлеттереҫҫӗ.
2. Турттаракан пӗр квартал хушшинче пурнӑҫламан рейссен шучӗпе ҫав квартал хушшинче муниципалитетсем хушшинчи тӑтӑш турттармалли маршрутсем тӑрӑх, Чӑваш Республикин муниципаллӑ уйрӑм пӗрлӗхӗсен чиккисенчи муниципаллӑ маршрутсем тӑрӑх ҫирӗплетнӗ расписани тӑрӑх пурнӑҫлама палӑртса хунӑ рейссен шучӗ хушшинче пулма пултаракан чи пысӑк шайлашу виҫине виҫӗ процентран ирттернӗшӗн (енчен те расписание пӑхӑннине тӗрӗслесе тӑрас ӗҫе навигацин информаци тытӑмӗпе усӑ курса туса пыраҫҫӗ пулсан) –
ҫирӗм пин тенкӗ чухлӗ административлӑ штраф тӳлеттереҫҫӗ.
3. Турттаракан муниципалитетсем хушшинчи тӑтӑш турттармалли маршрутсем тӑрӑх, Чӑваш Республикин муниципаллӑ уйрӑм пӗрлӗхӗсен чиккисенчи муниципаллӑ маршрутсем тӑрӑх тӑтӑш турттарма усӑ куракан транспорт хатӗрӗсен вырӑнӗ ҫинчен пӗлтерекен информацие регионти информаци тытӑмне ҫитерсе парассине тивӗҫтермелли требование пурнӑҫламаншӑн –
ултӑ пин тенкӗ чухлӗ административлӑ штраф тӳлеттереҫҫӗ.
4. Турттаракан транспорт хатӗрӗнче инвалидсен шутне кӗрекен пассажирсене турттарма вырнаҫтарса лартнӑ оборудовани, сывлӑш температурине тӗрӗслемелли тытӑм, электронлӑ информаци табловӗ, ҫӳревшӗн укҫасӑр тӳлесе татӑлмалли оборудовани йӗркеллӗ ӗҫлессине тивӗҫтермелли требование пурнӑҫламаншӑн –
вунӑ пин тенкӗ чухлӗ административлӑ штраф тӳлеттереҫҫӗ.
5. Турттаракан муниципалитетсем хушшинчи тӑтӑш турттармалли маршрутсем тӑрӑх, Чӑваш Республикин муниципаллӑ уйрӑм пӗрлӗхӗсен чиккисенчи муниципаллӑ маршрутсем тӑрӑх тӑтӑш турттарнӑшӑн илекен хаксене улӑштарни ҫинчен Чӑваш Республикин транспорт тата ҫул-йӗр хуҫалӑхӗ енӗпе полномочиллӗ ӗҫ тӑвакан органне, ҫавӑн пекех автовокзалсемпе автостанцисен хуҫисене вӗсен территорийӗнче чарӑну вырӑнӗ пулнӑ чухне пӗлтермелли требование пурнӑҫламаншӑн, ҫавӑн пекех ҫавнашкал сведенисене палӑртнӑ срока пӑсса тӑратнӑшӑн –
ултӑ пин тенкӗ чухлӗ административлӑ штраф тӳлеттереҫҫӗ.
6. Ҫак статьян 1-мӗш, 3-мӗш тата 5-мӗш пайӗсемпе пӑхса хӑварнӑ административлӑ правӑна тепӗр хут пӑснӑшӑн –
вунӑ пин тенкӗ чухлӗ административлӑ штраф тӳлеттереҫҫӗ.
7. Ҫак статьян 2-мӗш пайӗпе пӑхса хӑварнӑ административлӑ правӑна тепӗр хут пӑснӑшӑн –
ҫӗр пин тенкӗ чухлӗ административлӑ штраф тӳлеттереҫҫӗ.
8. Ҫак статьян 4-мӗш пайӗпе пӑхса хӑварнӑ административлӑ правӑна тепӗр хут пӑснӑшӑн –
ҫирӗм пин тенкӗ чухлӗ административлӑ штраф тӳлеттереҫҫӗ.";
4) 33 статьян 2-мӗш пайӗнче:
а) "в" пунктӑн тӑххӑрмӗш абзацӗнче "тата хулари ҫӗр ҫинчи электричество транспорчӗпе" сӑмахсене кӑларса пӑрахас;
ӑ) "ж", "и", "к" тата "м" пунктсенче тивӗҫлӗ хисепри "Чӑваш Республикин ӗҫ тӑвакан власть органӗ" сӑмахсене тивӗҫлӗ хисепри "Чӑваш Республикин ӗҫ тӑвакан органӗ" сӑмахсемпе улӑштарас;
б) "н" пунктра:
"Чӑваш Республикин ӗҫ тӑвакан влаҫӗн органӗн" сӑмахсене "Чӑваш Республикин ӗҫ тӑвакан органӗн" сӑмахсемпе улӑштарас;
"311 статйипе" сӑмахсене "311 тата 323 статйисемпе" сӑмахсемпе улӑштарас;
в) "п" тата "р" пунктсенче тивӗҫлӗ хисепри "Чӑваш Республикин ӗҫ тӑвакан власть органӗ" сӑмахсене тивӗҫлӗ хисепри "Чӑваш Республикин ӗҫ тӑвакан органӗ" сӑмахсемпе улӑштарас;
5) 331 статьяра:
а) 1-мӗш пайра тивӗҫлӗ хисепри тата падежри "Чӑваш Республикин ӗҫ тӑвакан власть органӗ" сӑмахсене тивӗҫлӗ хисепри тата падежри "Чӑваш Республикин ӗҫ тӑвакан органӗ" сӑмахсемпе улӑштарас;
ӑ) 3-мӗш пайра тивӗҫлӗ падежри "Чӑваш Республикин ӗҫ тӑвакан власть органӗ" сӑмахсене тивӗҫлӗ падежри "Чӑваш Республикин ӗҫ тӑвакан органӗ" сӑмахсемпе улӑштарас;
6) 34 статьяра:
а) 6-мӗш пайра "Чӑваш Республикин ӗҫ тӑвакан влаҫӗн органӗн" сӑмахсене "Чӑваш Республикин ӗҫ тӑвакан органӗн" сӑмахсемпе улӑштарас;
ӑ) 15-мӗш пайра:
"Чӑваш Республикин ӗҫ тӑвакан влаҫӗн органӗн" сӑмахсене "Чӑваш Республикин ӗҫ тӑвакан органӗн" сӑмахсемпе улӑштарас;
"311 статйипе" сӑмахсене "311 тата 323 статйисемпе" сӑмахсемпе улӑштарас;
7) 35 статьян 2-мӗш пайне ҫакӑн пек ҫырса хурас:
"2. Административлӑ правӑна пӑснӑшӑн паракан штрафсен укҫи-тенкине, ӑна ҫак Саккунпа пӑхса хӑварнӑ, Раҫҫей Федерацийӗн бюджет саккунӗсемпе килӗшӳллӗн Раҫҫей Федерацийӗн бюджет тытӑмӗн бюджечӗсене куҫарса памалла.".

2 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положенисемсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Ҫак Саккунӑн 1 статйин 3-мӗш пункчӗ, 4-мӗш пункчӗн "б" ҫум пункчӗн виҫҫӗмӗш абзацӗ тата 6-мӗш пункчӗн "ӑ" ҫум пункчӗн виҫҫӗмӗш абзацӗ ҫак Саккуна официаллӑ йӗркепе пичетлесе кӑларнӑ кун хыҫҫӑн 30 кун иртсен вӑя кӗреҫҫӗ тата 2029 ҫулхи ҫурла уйӑхӗн 31-мӗшӗччен (ҫурла уйӑхӗн 31-мӗшне кӗртсе) вӑйра тӑраҫҫӗ. 

	Чӑваш Республикин
Пуҫлӑхӗ
	
О. Николаев

